གང་ལྟར་རང་རེའི་ཁ་དཔེ་ལ་རྩིང་པོ་ཞིབ་ཏུ་འཐགཞིབ་མོ་ཚགས་ཀྱིས་བཙགས་ཟེར་བ་ལྟར་དཔེ་ཚོགས་འདི་ཐོག་མའི་ཇུས་འགོད་ནས་ད་ལྟ་སྤྱི་ཚོགས་སུ་དངོས་སུ་འགྲེམ་པའི་དུས་ཡུན་ལོ་ངོ་གསུམ་ལྷག་འགོར་བས།དེའི་རིང་རྩོམ་སྒྲིག་པ་དཔའ་ཆེན་རྒྱལ་དང་རིག་འཛིན་ཚེ་རིང་ངེད་གསུམ་གྱིས་ཀུན་སློང་རྣམ་དག་དང་རང་ནུས་གང་ཡོད་ཀྱིས་འབད་འབུངས་བྱས་ཡོད་ཀྱང་།བྱ་དངོས་ཅི་ཡིན་ཡང་གེགས་དང་བར་ཆད་མང་ལ་རང་གི་འདོད་དོན་ལྟར་འགྲུབ་མི་ཐུབ་པ་ནི་ཆོས་ཉིད་ལྟ་བུར་སྣང་བས།དཔེ་ཚོགས་འདི་ལ་ཡང་འཐུས་སྐྱོན་མང་པོ་ཡོད་སྲིད།གང་ལྟར་འདི་ནི་ཕ་སྐད་མ་ཡིག་གི་རིན་ཆེན་མཛོད་ཁང་ནང་གི་ནོར་བུ་ཕྲ་རྒྱན་རེ་ལ་གྱུར་བའི་སྨོན་འདུན་ཞུ་བ་དང་ཆབས་ཅིག་ཏུ།སླར་ཡང་རབས་གཉིས་པ་དང་གསུམ་པ་སོགས་ལ་པར་སྐྲུན་གྱི་མཐུན་རྐྱེན་འཛོམས་པའི་བཀྲ་ཤིས་ཁ་གཡང་སྙིང་ནས་འབོད་དོ།།།།